google/wiki40b huggingface dataset:
चंद्रकांता संतति

चंद्रकांता संतति लोक विश्रुत साहित्यकार बाबू देवकीनंदन खत्री का विश्वप्रसिद्ध ऐय्यारी उपन्यास है।
खत्री जी ने पहले चन्द्रकान्ता लिखा फिर उसकी लोकप्रियता और सफलता को देख कर उन्होंने कहानी को आगे बढ़ाया और 'चन्द्रकान्ता संतति' की रचना की। हिन्दी के प्रचार प्रसार में यह उपन्यास मील का पत्थर है। कहते हैं कि लाखों लोगों ने चन्द्रकान्ता संतति को पढ़ने के लिए ही हिन्दी सीखी। घटना प्रधान, तिलिस्म, जादूगरी, रहस्यलोक, एय्यारी की पृष्ठभूमि वाला हिन्दी का यह उपन्यास आज भी लोकप्रियता के शीर्ष पर है।
बाबू देवकीनंदन खत्री लिखित चन्द्रकान्ता संतति हिन्दी साहित्य का ऐसा उपन्यास है जिसने पूरे देश में तहलका मचाया था। इस उपन्यास की लोकप्रियता का अंदाजा इस बात से ही लगाया जा सकता है कि इसे पढ़ने के लिए हजारों गैर-हिंदी भाषियों ने हिंदी सीखी। चंद्रकांता संतति उपन्यास को आधार बनाकर निरजा गुलेरी ने इसी नाम से टेलीविजन धारावाहिक बनाई। यह धारावाहिक दूरदर्शन के सर्वाधिक लोकप्रिय धारावाहिकों में शुमार हुई।
"चन्द्रकान्ता" और "चन्द्रकान्ता सन्तति" में यद्यपि इस बात का पता नहीं लगेगा कि कब और कहाँ भाषा का परिवर्तन हो गया परन्तु उसके आरम्भ और अन्त में आप ठीक वैसा ही परिवर्तन पायेंगे जैसा बालक और वृद्ध में। एक दम से बहुत से संस्कृत शब्दों का प्रचार करते तो कभी सम्भव न था कि उतने संस्कृत शब्द हम ग्रामीण लोगों को याद करा देते। इस पुस्तक के लिए वह लोग भी बोधगम्य उर्दू के शब्दों को अपनी विशुद्ध हिन्दी में लाने लगे जो आरम्भ में इसका विरोध करते थे।
चंदौली ज़िला एड्स नियंत्रण सोसाइटी

चंदौली ज़िला एड्स नियंत्रण सोसाइटी की गतिनिधियाँ

चंदौली ज़िला एड्स नियंत्रण सोसाइटी एक सक्रिय भूमिका निभा रही है। सोसाइटी द्वारा २०११ विश्व एड्स दिवस के अवसर पर ज़िला कलेक्ट्रेट से जिला चिकित्सालय तक जागरुकता रैली निकाली गई। रैली का शुभारंभ जिलाधिकारी विजय कुमार त्रिपाठी ने हरी झंडी आगे के लिए रवाना किया। गैर-सरकारी संगठनों के समन्वय की मिसाल इसी समय पर आयोजित खुशी सोसाइटी फॉर सोशल सर्विसेज की ओर से नुक्कड़ नाटक के माध्यम से एड्स की विस्तृत जानकारी में देखने को मिली। एक और गैर-सरकारी संगठन मानव सेवा एवं पर्यावरण संरक्षण समिति के कार्यालय पर गोष्ठी आयोजित कर एड्स के प्रति लोगों को जागरुकता के प्रयास में भी ऐसी ही मिसाल सामने आई। मानव सेवा केंद्र की ओर से भी जिला क्षय रोग अधिकारी के नेतृत्व में जागरुकता रैली निकाली गई।
धुस्सा

जनसंख्या

नेपाल के २००१ का जनगणना अनुसार धुस्सा का जनसंख्या ६५३० है। इसमै पुरुष ५०% और महिला ५०% है।
आतिफ़ असलम

जीवन परिचय

१४ साल की आयु में ही इन्होंने दसवीं कक्षा उत्तीर्ण की। ये हमेशा ही अपनी कक्षा के सबसे कम आयु के छात्र रहे। आतिफ़ असलम का जन्म पाकिस्तान के वजीराबाद में एक मुस्लीम परिवार में हुआ। उन्होनें अपनी पढ़ाई किम्बर्ली हाई स्कूल, लरकाना के किंडरगार्टन में शुरू की। 1991 में वे रावलपिंडी चले गए जहाँ वे सैटेलाईट टाउन, रावलपिंडी के संत पॉल्स कैंब्रीज स्कूल में पढ़ाई की। आतिफ़ 1995 में लाहोर लौट गए जहाँ उन्होनें अपनी आगे की पढ़ाई डिवीजनल पब्लिक स्कूल, लाहोर में की। वे पंजाब में अपनी FSC की पढ़ाई को पूरा किया जहाँ वे स्नातक में डीग्री हासिल की। और अधिक जानकारी के लिया यह https://biographyinhindi.in/atif-aslam-biography-in-hindi/
इंटरनेट वाला लव

कहानी

ये कहानी जय (शिविन नारंग) और अध्या (टुनिशा शर्मा) के बारे में है, जो एक दूसरे से कई किलोमीटर दूर रहते हैं, पर सोशल मीडिया से एक दूसरे से जुड़े रहते हैं। जय एक रेडियो जॉकी है, और वहीं अध्या का ध्यान उतना सोशल मीडिया पर नहीं जाता है।

निर्माण

इस धारावाहिक का निर्माण स्फेयर ओरिजिंस के सूजोय वाधवा ने किया है। इसका नाम पहले "ई-लव" रखा गया था, पर बनाने वालों ने इसके नाम को बदलने का निर्णय लिया और "इंटरनेट वाला लव" कर दिया।
सदगति (१९८१ फ़िल्म)

संक्षेप

सदगति 1981 में बनी हिन्दी भाषा की फ़िल्म है की बोलीवुड की फ़िल्म है जिसके निर्देशक सत्यजित राय हैं। ये फ़िल्म हिंदी के मशहूर लेखक श्री प्रेमचंद की कहानी सदगति पर आधारित है। इस फ़िल्म में मशहूर आर्टिस्ट ओम पुरी, स्मिता पाटिल और मोहन अगासे ने मुख्य भूमिका निभाई है।
इस फ़िल्म में दिखाया गया है की कैसे मानसिक रूप से गुलाम व्यक्ति ब्राह्मणवाद से अपना शोषण होने देता है और शोषण सहते सहते मर जाता है। मानसिक गुलामी दिनिया की सभी गुलामियों में सबसे बुरी गुलामी है जो की मर जाने से भी बुरी है।
ये फ़िल्म इन्टरनेट पट प्रूरी व् सही प्रिंट में उपलब्ध है, आप वहां से मुफ्त में डाउनलोड कर सकते है, लिंक निम्न प्रकार से है :
http://www.youtube.com/watch?v=wgHPAeWNDgU&feature=fvwrel
असमिया भाषा उन्नति साधिनी सभा

असमिया भाषा उन्नति साधिनी सभा (असमिया : অসমীয়া ভাষা উন্নতি সাধিনী সভা) असमी भाषा की एक संस्था थी जिसकी स्थापना २५ अगस्त १८८८ को हुई थी। यह असम साहित्य सभा की पूर्ववर्ती संस्था थी। इसके प्रथम महासचिव श्रीराम शर्मा बोरदोलोई थे। इस संस्था के निर्माण का उद्देश्य असमिया भाषा एवं साहित्य की उन्नति के लिए प्रयत्न करना था। इसी संस्था के प्रयासों के फलस्वरूप उस समय की असमिया बोली अपने वर्तमान स्वरूप को प्राप्त हो पायी।
तमिल नाडु का इतिहास

आधुनिक भारत का तमिलनाडु नामक क्षेत्र में १५,००० ई॰ पूर्व से १०,००० ई॰ पूर्व के प्रागैतिहासिक काल से मानव सभ्यता के प्रमाण मिलते हैं।
1997 ग्रांड प्रिक्स डे टेनिस डे ल्योन

पुरुष एकल

फैब्रिस सैंतोरो ने  टॉमी हास को 6-4, 6-4 से हराया।

पुरुष युगल

ऐलिस फरेरा /  पीटर गालब्रैथ ने  ओलिवर दिह्लेत्रा /  फैब्रिस सैंतोरो को 3–6, 6–2, 6–4 से हराया।
फ़्रांसीसी शब्द

फ्रांस देश से संबंधित किसी भी वस्तु के लिए फ्रांसीसी शब्द का प्रयोग किया जाता है। सामान्य रूप से इस शब्द का प्रयोग फ्रांसीसी भाषा या लोगों का लिए होता है।
बौंडी

भाषा

अधिकारिक भाषा =   हिंदी
बोलचाल की भाषा =   ￼￼ हिन्दी￼, उर्दू ￼￼, अवधी
लिखने पढ़ने की भाषा =   हिंदी, उर्दू, अरबी
गेसर काशीयेवा

जीवन और योगदान

वह टिफ़लिस (अब जॉर्जिया की राजधानी तिब्लिसी) में रूसी इंपीरियल आर्मी के एक जातीय अज़री अधिकारी के परिवार में पैदा हुई थी। 1907-1908 में उन्होंने काकेशस आर्टिस्टिक सोसाइटी में पेशेवर चित्रकला में एक कोर्स किया, जहां उन्हें ऑस्कर शिमरिंग (जो बाद में ऐज़री भाषा की पत्रिका मोल्ला नसरदीन के लिए कैरिक्युटिस्ट के रूप में काम करते थे) द्वारा पढ़ाया गया था। उनकी पहली रचनाएँ जल रंग, पेंसिल, स्याही या कोयले में चित्रित की गई थीं। जिनमें गोंचारोव की पोर्ट्रेट (1909), ए मुस्लिम इंटेलेक्चुअल (1912), लखेसोर (1914), बाबा यागा (1915), आदि शामिल हैं, उन्होंने मुस्लिम महिला काकेशियन परोपकारी समाज में काम करते हुए प्लेबिल और पोस्टर भी डिजाइन किए हैं। 1916 में उन्होंने कर्नल शिरिन कसमंस्की से शादी की, जो प्रथम विश्व युद्ध के दौरान एक लड़ाई में घायल होने के बाद तिफ़्लिस में चिकित्सा उपचार से गुजर रहे थे। 1919 में युद्ध के तुरंत बाद उनकी मृत्यु हो गई। उनकी इकलौती बेटी बाद में एक केमिस्ट बन गई और उनकी बेटी की  1994 में मृत्यु हो गई थी।
1918 में अजरबैजान डेमोक्रेटिक रिपब्लिक की स्थापना के बाद, काशीयेवा बाकू चली गई। सोवियतकरण के बाद, उसने कला सबक दिया और पत्रिका शार्ग गदिनी के लिए एक चित्रकार के रूप में काम किया। 1930 के दशक में उन्होंने अजरबैजान की कम्युनिस्ट पार्टी के एक सक्रिय सदस्य जुल्फुगर सीयदबेली से शादी की। 1938 में सेइदबेली को राजनीतिक कारणों से गिरफ्तार कर लिया गया और यूरोपीय रूस से काशीयेवा के साथ निर्वासित कर दिया गया। वह 1950 के दशक में अजरबैजान लौटीं और एक बार फिर कलात्मक काम में लगीं। उनकी मृत्यु 1972 में, 78 वर्ष की आयु में हुई। उनकी रचनाएँ बाकू में ललित कला संग्रहालय में संरक्षित हैं।
क्रान्तिकारी (घोषणा पत्र)

क्रान्तिकारी (घोषणा पत्र) हिन्दुस्तान रिपब्लिकन ऐसोसिएशन द्वारा ब्रिटिश राज में १ जनवरी १९२५ को मूलत: अंग्रेजी में दि रिवोल्यूशनरी के नाम से प्रकाशित किया गया था। भारत की क्रान्तिकारी पार्टी का यह घोषणा पत्र काकोरी काण्ड में एक दस्तावेज़ के रूप में ख़ुफ़िया पुलिस द्वारा अदालत में पेश किया गया था। इसकी भाषा इतनी खतरनाक थी कि इसे पढ़ते ही ब्रिटिश साम्राज्य का सिंहासन की चूलें लन्दन तक में हिल उठीं थीं। इसका अविकल हिन्दी काव्यानुवाद सन् २००६ में प्रकाशित हुआ था। क्रान्तिकारी के नाम से प्रकाशित ४ पृष्ठ के इस घोषणा पत्र पर शीर्षक के दोनों ओर इसके ध्येय वाक्य इस प्रकार लिखे हुए थे - "चाहें छोटा हो या बड़ा, गरीब हो या अमीर, प्रत्येक को मुफ्त न्याय और समान अवसर मिलेगा।" घोषणा पत्र के प्रारम्भ में ही लिखा गया था- "प्रत्येक सच्चे भारतीय को चाहिये कि वह इसे पूरा पढ़े और अपने आत्मीय व इष्ट-मित्रों तक पहुँचाये।" घोषणा पत्र के अन्त में भारतीय प्रजातन्त्र संघ (हिन्दुस्तान रिपब्लिकन ऐसोसिएशन) के अध्यक्ष के रूप में विजयकुमार के नाम से हस्ताक्षर किये गये थे। 
हिन्दुस्तान रिपब्लिकन ऐसोसिएशन की ओर से १ जनवरी १९२५ को प्रकाशित चार पृष्ठ का यह घोषणा पत्र एक इश्तहार के रूप में जनवरी १९२५ के अन्तिम सप्ताह में हिन्दुस्तान के सभी प्रमुख स्थानों पर वितरित किया गया था। यह इश्तहार जानबूझ कर अंग्रेज़ी में दि रिवोल्यूशनरी के नाम से इसलिए छापा गया था ताकि सभी अंग्रेज़ इसका मतलब समझ सकें। इसमें विजय कुमार के छद्म नाम से रामप्रसाद 'बिस्मिल' ने अपनी पार्टी की विचार-धारा का खुलासा करते हुए साफ़ शब्दों में बताया था कि क्रान्तिकारी इस देश की शासन व्यवस्था में किस प्रकार का बदलाव करना चाहते हैं और इसके लिये वे क्या-क्या कर सकते हैं।
केवल इतना ही नहीं, इस पत्र में गान्धी जी की नीतियों का मजाक बनाते हुए यह प्रश्न भी उछाला गया था कि जो व्यक्ति स्वयं को आध्यात्मिक और महात्मा कहता है परन्तु अंग्रेज़ों से खुलकर बात करने में हमेशा ही डरता रहता है। आखिर इसका रहस्य क्या है?" घोषणा पत्र की ये पंक्तियाँ देखें-
करने को वे आदर्शों का ढोंग खूब करते हैं। सत्य हमेशा कहने का खोखला दम्भ भरते हैं।
पूर्ण स्वराज्य चाहिये यह सच साफ-साफ कहने में, पता नहीं क्यों वे इतना अंग्रेजों से डरते हैं?
आदर्शों को जीने वाले दुःख ही दुःख सहते हैं। राष्ट्र तभी बनते हैं जब आदर्श उच्च रहते हैं।
पूर्ण स्वराज्य माँगने से हरदम डरने वाले भी, जाने कैसे वे अपने को आध्यात्मिक कहते हैं?
ऊपर से दिखते हों पर क्या वे सचमुच ऐसे हैं? जिसे 'महात्मा’ कहते हो क्या उसमें गुण वैसे हैं?
समय आ गया है यह सच्चाई सबको बतला दो, ऊपर से जो दिखते हैं, वे अन्दर से कैसे हैं?
घोषणा पत्र में हिन्दुस्तान के सभी नौजवानों को ऐसे छद्मवेषी महात्मा के बहकावे में न आने की सलाह भी दी गयी थी। इसके अतिरिक्त सभी नवयुवकों से इस गुप्त क्रान्तिकारी पार्टी में शामिल होकर अंग्रेज़ों से दो-दो हाथ करने का खुला आवाहन भी किया गया था। दि रिवोल्यूशनरी के नाम से अंग्रेज़ी में प्रकाशित इस घोषणा पत्र में क्रान्तिकारियों के वैचारिक चिन्तन को भली-भाँति समझा जा सकता है।
डिरे डावा

भूगोल

डिरे डावा इथियोपिया के पूर्वी भाग में देचातू नदी के किनारे बसा हुआ है। यह नदी साल में कुछ महीने सूखी होती है लेकिन कभी-कभी इसमें बाढ़ आने से शहर में लोगों की मृत्यु भी हो चुकी हैं। देचातू नदी नगर को दो भागों में बाँटती है जो इथियोपिया की प्रशासनिक प्रणाली में दो अलग वोरेडाओं (ज़िलों) का दर्जा रखते हैं। नदी के पूर्व और दक्षिण में 'मेगाला' नामक पुराना शहर है और नदी के उत्तर और पश्चिम में 'केज़ीरा' नामक नया शहर है।

महत्व

डिरे डावा व्यापारिक और आर्थिक दृष्टि से महत्वपूर्ण है और देश का एकमात्र रेलमार्ग इसे पूर्व में स्थित जिबूती से जोड़ता है। यह कभी पश्चिम में राजधानी अदिस अबाबा तक जाया करता था लेकिन वहाँ तक पटरी बिछी होने के बावजूद अदिस अबाबा से डिरे डावा के रास्ते पर अब रेल सेवा उपलब्ध नहीं है। इस शहर की स्थापना भी १९०२ में तब हुई जब यहाँ रेल पहुँची। डिरे डावा एक औद्योगिक केन्द्र है और यहाँ कई महत्वपूर्ण बाज़ार व मंडियाँ हैं। शहर से ४० किमी की दूरी पर हरामाया विश्वविद्यालय है जो १९५४ में स्थपित हुआ था और इथियोपिया के सबसे विश्वविद्यालयों में से एक है।
२०११ क्रिकेट विश्व कप के आंकड़े

यह २०११ क्रिकेट विश्व कप के आंकड़ों की सूची है। साझेदारी के रिकॉर्ड को छोड़कर प्रत्येक सूची में शीर्ष पांच रिकॉर्ड शामिल हैं।
रैंफोरिंकस

रैंफोरिंकस (Rhamphorhynchus) के जीवाश्म बवेरिया (जर्मनी) के सोलेनहोफेन प्रदेश तथा इंग्लैंड की किंमेरिज मिट्टियों (Kimmeridge clay) में पाए गए हैं। ये टेरोडैक्टिला (Pterodactyla) अर्थात् पक्षी सरट, टेरोसॉरिया गण के पंखधारी तथा उड़नेवाले विलुप्त सरीसृप (reptiles) हैं, जिनके जीवाश्म (fossils) जर्मनी के कुछ भूक्षेत्रों में मिले हैं। इनका वृद्विकाल जुरैसिक युग माना गया है, जो सरीसृप वर्ग के जंतुओं के विकास का मध्यकाल कहा जाता है। इन जंतुओं को कुछ विभिन्नताओं के कारण समूहों में विभाजित किया गया है। एक समूह के जंतुओं की पूँछ लंबी होती थी, जिसके एक छोर पर पंख (fin) होता था, तथा दूसरे समूह के जंतुआं में पंख का सर्वथा अभाव था।
रैंफोरिंकस का सिर लगभग ३.१/२ इंच लंबा था। मुखद्वार अधिक चौड़ा तथा लंबे एवं तीक्ष्ण नुकीले दाँतों से युक्त था। नेत्र निचले जबड़े के संधिस्थान के ऊपर स्थित थे। इनका आकार बहुत बड़ा तथा इनकी दीवारों में पक्षियों के सदृश अस्थि के कई टुकड़े होते थे। दोनों नासा छिद्र नेत्र के सम्मुख कुछ दूर पर स्थित थे। लगभग २ लंबी तथा नम्य ग्रीवा के ऊपर समकोण रूप से सिर जुड़ा हुआ था। धड़ अपेक्षाकृत छोटे आकार का, लगभग ४ लंबा, था। पूँछ की लंबाई लगभग १५ थी। कई भिन्न भिन्न भागों द्वारा बने रहने पर भी अनुमानत: संपूर्ण पूँछ की गति एक साथ ही होती होगी, क्योंकि योजक कंडरा (tendons) अस्थिभूत (ossified) थे। इनके पक्ष केवल त्वचा के प्रसार के कारण बनी झिल्लियों के द्वारा निर्मित थे। ये अपेक्षाकृत अधिक लंबी अग्रबाहु (fore limb) एवं समुन्नत चतुर्थ अँगुली के द्वारा सधे हुए थे। इन दोनों पक्षों के प्रसार की लंबाई लगभग २५� � थी। शेष चारों अँगुलियों में केवल तीन ही चंगुल के रूप में परिवर्तित थीं, कनिष्ठा का अभाव था। पक्ष की झिल्लियाँ शरीर के दोनों पारर्श्वों से पश्चपाद (hindleg) के साथ मिली हुई थीं। इनकी चंगुल सदृश, तीनों अंगुलियाँ संभवत: खाद्य पदार्थ को ग्रहण करने तथा भू पर उतरने में सहायक थीं। पूँछ का पश्च भाग कुछ चौड़ा तथा झिल्लियों के अनुप्रस्थ जालक (plexers) के द्वारा बना हुआ था। पश्चपाद का शेष भाग अधिक लंबा था तथा इसके साथ पाँच लंबी अंगुलियाँ जुड़ी हुई थीं। प्रथम अंगुली के अतिरिक्त, शेष चारों अँगुलियों के मध्य संभवत: झिल्लियों का संबंध था। रैंफौरिंकस का संपूर्ण शरीर चिकना तथा शल्क (scales) रहित था। केवल शिर के ऊपर कुछ लोम (hair) जैसे प्रोद्वर्ध (protuberances) थे।
इन जंतुओं के पक्ष वस्तुत: पक्षियों के पक्ष से सर्वथा भिन्न थे, क्योंकि इनके ऊपर परों का अभाव था। ये वायव्य सरीसृप मत्स्यभक्षी ज्ञात होते हैं। ये संभवत: समुद्र के ऊपर मछलियों की खोज में उड़ा करते थे। विश्राम के समय पृथ्वी पर चलना इनके क्षीण पैरों के लिए संभव नहीं था, इसलिये ये चमगादड़ की तरह वृक्षों की शाखाओं या चट्टानों से लटकते हुए झूलते रहते थे।
बृजेश सिंह

कुंवर बृजेश सिंह (म्रत्यु- ३१ अक्टूबर १९६६) कालाकांकर राजघराने से भारतीय कम्युनिस्ट नेता थे। वे भारत के भूतपूर्व विदेश मंत्री राजा दिनेश सिंह के चाचा थे। रूस के तानाशाह स्टालिन की बेटी स्वेतलाना एलिल्युयेवा और कालाकांकर के राजकुमार ब्रजेश सिंह के प्रेम प्रकरण ६० के दशक का चर्चित और विवादित मुद्दा रहा।
स्वेतलाना रूसी तानाशाह जोसेफ स्तालिन की सबसे छोटी बेटी थी और शायद स्तालिन की सबसे प्रिय संतान भी। बृजेश सिंह भारतीय कम्युनिस्ट नेता थे और इलाज करवाने रूस गए थे। बृजेश सिंह कालाकांकर के राजघराने से थे और उनके भतीजे दिनेश सिंह केंद्र सरकार में मंत्री रहे थे। बृजेश सिंह काफी पढ़े-लिखे, नफीस और सौम्य व्यक्ति थे और उनसे स्वेतलाना का प्रेम संबंध हो गया। लेकिन सोवियत सरकार ने उन्हें शादी की अनुमति नहीं दी। बृजेश सिंह की मृत्यु १९६७ में मास्को में हो गई और उनका शव लेकर स्वेतलाना भारत आईं। नई दिल्ली में वह सोवियत अधिकारियों और जासूसों को चकमा देकर अमेरिकी दूतावास पहुंच गईं। उन्होंने अमेरिका में राजनीतिक शरण मांगी और बाद में अमेरिका और इंग्लैंड में रहीं। यह शीत युद्ध के चरम का वह दौर था और तब स्तालिन की बेटी का अमेरिका से शरण मांगना और सोवियत व्यवस्था को नकार देना बहुत बड़ी खबर थी।
भारत में यह संवेदनशील मुद्दा इसलिए था कि स्वेतलाना ने भारत आकर यह किया था और तब भारत के सोवियत संघ और अमेरिका दोनों से अच्छे रिश्ते थे। भारत पूरी तरह सोवियत कैंप में नहीं गया था, लेकिन भारतीय विदेश नीति का झुकाव सोवियत संघ की ओर था। अमेरिका भी इसे तूल नहीं देना चाहता था, क्योंकि तब अमेरिका-रूस संबंधों में थोड़ी बेहतरी आने लगी थी। ऐसे में स्वेतलाना को पहले स्विट्जरलैंड भेजा गया और वहां से कुछ समय बाद वह अमेरिका गईं।
यह कहानी इस बात का भी प्रमाण है कि राजनीति और विचारधारा के झगड़े किसी की व्यक्तिगत जिंदगी को कितना प्रभावित करते हैं। बृजेश और स्वेतलाना के मामले में यह इसलिए भी महत्वपूर्ण था, क्योंकि वह २०वीं शताब्दी के सबसे विवादास्पद व्यक्तित्वों में से एक की संतान थी।
तानाशाह स्टालिन की बेटी स्वेतलाना ने कालाकांकर के राजकुमार ब्रजेश सिंह से रिश्तों की पींगें बढ़ाई थीं, तब भूचाल उठ खड़ा हुआ था। भारत और सोवियत संघ की दोस्ती शुरुआती दौर में थी और उसके तन्तुओं को अभी मजबूत होना बाकी था। पर सियासत अपनी जगह, प्यार अपनी जगह। दोनों ने जिंदगी के अंतिम समय तक प्रेम की रीति को निभाया। ब्रजेश सिंह की मृत्यु के बाद स्वेतलाना उनकी अस्थियों को लेकर भारत आई थीं। उन्हें मालूम था कि हम हिन्दुस्तानियों की सबसे बड़ी इच्छा गंगा की गोद में विलीन हो जाना ही होती है। बाद में अप्रैल १९६७ में एक इंटरव्यू के दौरान उन्होंने कहा था कि मैं ब्रजेश सिंह की पत्नी हूँ।
प्रोवोक्ड (चलचित्र)

प्रोवोक्ड जगमोहन मुंद्रा द्वारा निर्देशित २००७ की फ़िल्म है। यह फ़िल्म किरनजीत अहलूवालिया पर आधारित है जो अपने अत्याचारी पति की हत्या करती है। यह फिल्म ब्रिटेन में बनी है। ऐश्वर्या राय और नंदिता दास मुख्य भूमिकाओं में है।
इसे फ़िल्माने का कार्य मुख्य रूप से मधु अंबत ने किया। इस फ़िल्म का संगीत ए आर रहमान ने दिया। यह फ़िल्म अप्रेल २००७ में प्रदर्शित की गई थी।
सियोल वाइरस

सियोल वाइरस एक विषाणु है। इसके प्रभाव से ज्वर होता है।
संरक्षण (नैतिक)

संरक्षण, संसाधनों के उपयोग, आवंटन और संरक्षण की एक नीति है। इसका प्राथमिक उद्देश्य प्राकृतिक जगत के स्वास्थ्य को बनाए रखना है: जिसमें मत्स्य, पर्यावास और जैव विविधता शामिल है। इसका द्वितीय उद्देश्य पदार्थ और ऊर्जा का संरक्षण है, जिसकी प्राकृतिक जगत को बचाने में महत्वपूर्ण भूमिका है। जो व्यक्ति या संस्था इन संरक्षण नीतियों का पालन करती है और जो विशेष रूप से सरंक्षण की वकालत करते हैं और इसके उद्देश्यों के लिए काम करते हैं, संरक्षणवादी कहलाते हैं।
बर्मा फोरेस्ट वाइरस

बर्मा फोरेस्ट वाइरस एक विषाणु है।
मोरबी

प्रमुख आकषर्ण

मोरबी की मुख्य आकर्षणों में दरबारगढ़, मनि मंदिर, विलिंगडन सचिवालय, लटका हुआ पुल, आर्ट डैको महल और लखधीरजी इंजीनियरिंग कॉलेज है।

दरबादगढ़

दरबारगढ़ मच्छू नदी के किनारे स्थित है जो मोरबी शासकों का स्थायी निवास था। इस महल में प्रवेश के लिए महल के बाहरी भाग में खम्भों पर बनी हुई मेहराबों के कठिन रास्ते को पार करके जाना पडता था। दरबारगढ़ को अब हैरिटेज होटल में बदल दिया गया है।
== ंअहरज ओफ् मोर्बि == कड़ी शीर्षक

मनि मंदिर

मनि मंदिर नामक यह मंदिर विलिंगडन सचिवालय के बरामदे में बना हुआ है। इस मंदिर में लक्ष्मी नारायण, महाकाली, रामचन्द्रजी, राधा-कृष्णजी और शिव भगवान की मूर्तियां बनी हुई है। मनि मंदिर जयपुर के पत्थर से बना हुआ है जिसमें कोष्ठक, जाली, छतरी, शिखर पर कारीगरी और नक्काशी का काम बहुत ही सुन्दरता के साथ किया गया है। मनि मंदिर के विपरीत दिशा में पड़ने वाला केसर बाग भी भ्रमण के उद्देश्य से अच्छा स्थल है।

विलिंगडन सचिवालय

20वीं शताब्दी के अन्त में बनाया गया विलिंगडन सचिवालय राजपूत स्थापत्य कला की कारीगरी का सर्वोत्तम नमूना है।

झूलता हुआ पुल

मोरबी शासको द्वारा बनवाया यह पूल उस समय की उन्‍नत इंजीनियरिंग का जीता जागता नमूना है। यह पूल मार्बल से बना हुआ है। इस झूलते पूल का निर्माण मोरबी राज्य को एक अलग पहचान देने के उद्देश्य से, उस समय यूरोप में उपलब्ध तकनीक के आधार पर किया गया था। यह पूल मच्‍छू नदी पर बना हुआ है। यह पूल 1.25 मीटर लम्बा और 233 मीटर चौड़ा है। यह पुल दरबारगढ़ महल और लखधीरजी इंजीनियरिंग कॉलेज को जोड़ने का काम करता है।

ग्रीन चौक

ग्रीन चौक शहर के बीचो-बीच में बना हुआ है। इसमें तीन प्रवेश द्वार है। शहर निर्माण के यूरोपीय सिद्धान्तों से प्रेरित इस रचना में ये प्रवेशद्वार शहर के सीमाचिन्ह है। नेहरू दरवाजा बिना पत्थरों के राजपूत स्थापत्य कला में बना है जिसके बीच में घडी टॉवर भी है। जबकि अन्य दरवाजे यूरोपीय स्थापत्य शैली में लोहे से गुम्बदाकार आकार में बने हुए है।

आर्ट डेको महल

आर्ट डेको महल (1931-44 ईस्वी) आर्ट डेको शैली बना हुआ है। यह शैली यूरोप की एक प्रमुख विशेषता है। यह इमारत ग्रेनाइट पत्‍थर से बना हुआ है। इस महल की रचना लंदन के भूमिगत स्टेशन चार्ल्‍स होल्डन से मिलती जुलती है। इस महल में 6 बैठक, 6 भोजन कक्ष और 14 शयन कक्ष है। शयन कक्ष और स्नानागार में लगे प्रेम संबंधी देखने योग्‍य है।

लखधीरजी इंजीनियरिंग कॉलेज

लखधीरजी इंजीनियरिंग कॉलेज मोरबी के शासको के पूर्व निवास स्थान नज़रबाग में स्थित है।

दरियालाल वॉटर रिजॉर्ट

दरियालाल वॉटर रिजॉर्ट नदी के बिल्कुल विपरीत दिशा में है। यहां रिक्शा से आसानी से पहुंचा जा सकता है। यहां नदी के विपरीत दिशा में टाईल्स बनाने की कई फैक्ट्रियां है। विश्‍व प्रसिद्ध अजंता क्वार्ट्ज और समय क्वार्ट्ज मोरबी राजकोट रोड पर स्थित है। यह विश्व की सबसे बडी घडी बनाने वाली कंपनी है।
कोल विद्रोह

छोटा नागपुर के लोगो ने यह विद्रोह किया था I यह विद्रोह तब किया गया जब कोलो की भूमि उनसे छीनकर मुस्लिमो तथा सिक्खों को दे दी गई 
१८३१ ई. के लगभग यह विद्रोह लगभग पलामू, हजारीबाग, सिंहभूम आदि क्षेत्रो में व्यापक रूप से फैल गया
विद्रोह का नेतृत्व-------सिगराय एवं सुरगा ने किया था
कोल विद्रोह का दमन विलकिंसन ने किया था
1828 का क्षत्रिय कोली विद्रोह
सन् 1828 मे महाराष्ट्र के क्षत्रिय कोली (Koli) जाती ने गोवींद राव खरे नाम के क्षत्रिय कोली सरदार के नेतृत्व में विद्रोह किया और क्षत्रिय कोली जाति के लोग डाकु बन गए। सरदार गोवींद राव खरे पेशवा का किलेदार (Fort Commander) था और रतनगढ़ क़िला क्षत्रिय कोली के रक्षन मे था। जब अंग्रेजों ने पेशवा को मात दे दी उसके बाद क्षत्रिय कोलीयो ने विद्रोह कर दिया। क्षत्रिय कोली पहाड़ीयों में चले गए और अंग्रेजों को मारने और काटने लगे । क्षत्रिय कोलीयों के आतंक को देखते हुए अंग्रेजी अधिकारियों ने कैप्टन मैकिंटस (Captain Macintosh) को अंग्रेजी सेना के साथ क्षत्रिय कोली विद्रोह को दफ़न करने के लिए भेजा लेकिन कैप्टन मैकिंटस को बुरी तरह हार मिली और उसकी काफ़ी सेना भी मारी गई। लड़ाई के बाद अंग्रेजों को महसूस हुआ कि क्षत्रिय कोलीयों को दबाना आसान नहीं है इसलिए अंग्रेजों ने अपनी बुद्धि का प्रयोग किया और गांव-गांव जाकर क्षत्रिय कोली विद्रोहीयों के बारे में जानकारी लेने लगे लेकिन अंग्रेजों को किसी ने भी कुछ नहीं बताया लेकिन कुलकर्णी ब्राह्मणों ने अंग्रेजों को सारी जानकारी दे दी कि क्षत्रिय कोली कहां खाते हैं, कहां जाते हैं , कहां रहते हैं , कहां पिते हैं वैसे कुलकर्णी ब्राह्मणों के पास पुख्ता जानकारी नहीं थी लेकिन  जो भी जानकारी थी सारी अंग्रेजों को दे दी और उसी के आधार पर अंग्रेजों ने अकोला की पहाड़ियों में दुबारा से और ज्यादा सेना भेजी और क्षत्रिय कोलीयों पर हमला कर दिया। इस हमले में क्षत्रिय कोली सरदार गोवींद राव खरे मारा गया और क्षत्रिय कोलीयों का मनोबल टुट गया । अंग्रेजों ने बागी क्षत्रिय कोलीयों को बंदुक की गोलियों से भून डाला और बचे कुचों को गिरफ्तार कर लिया।
इस प्रकार 1828 का क्षत्रिय कोली विद्रोह दफन कर दिया गया।
Revolt Of Kolis Against British Rule In Maharashtra 1828
लालबाग किला

इतिहास

1787 में जोहान जोफनी द्वारा चित्रित किले का दक्षिण द्वार औरंगजेब के तीसरे बेटे मुगल राजकुमार मुहम्मद आज़म ने 1678 में बंगाल में अपनी अपने किले का काम शुरू किया। वह 15 महीने तक बंगाल में रहे। लेकिन फिर भी यह किला सही ढंग से बना नहीं और अधूरा ही रहा | शाइस्ता खान उस समय ढाका का नया सबहादर था, और उसने किले को पूरा नहीं किया। 1684 में, शाइस्ता खान की बेटी ईरान दुख्त पार बीबी की मृत्यु हो गई। उनकी मृत्यु के बाद, उन्होंने किले को दुर्भाग्यपूर्ण माना, और संरचना को अपूर्ण छोड़ दिया। लालबाग किले के तीन प्रमुख हिस्सों में से एक, पार बीबी का मकबरा है। शाइस्ता खान ढाका छोड़ने के बाद, यह अपनी लोकप्रियता खो गया। मुख्य कारण यह था कि राजधानी ढाका से मुर्शिदाबाद में ले जाया गया था। शाही मुगल काल के अंत के बाद, किला छोड़ दिया गया। 1844 में, इस क्षेत्र ने अपना नाम लालबाग के रूप में औरंगाबाद की जगह ले लिया, और किला लालबाग किला बन गया | इसका नाम तब से लालबाग किला ही पड़ गया |

संरचनाएं

लंबे समय तक किले को तीन इमारतों (मस्जिद, बिबी पारी और दीवान-ए-आम का मकबरा) का संयोजन माना जाता था, जिसमें दो दरवाजे और आंशिक रूप से क्षतिग्रस्त किले की दीवार का हिस्सा था। बांग्लादेश के पुरातत्व विभाग द्वारा किए गए हालिया खुदाई ने अन्य संरचनाओं के अस्तित्व का खुलासा किया है। किले का केंद्रीय क्षेत्र तीन इमारतों - दीवान-ए-आम और पूर्व में हम्माम, पश्चिम में मस्जिद और दोनों के बीच में पारिबी के मकबरे पर है | इस किले में एक जल का बहाव तीन इमारतों को पूर्व से पश्चिम और उत्तर से दक्षिण तक जोड़ता है।

दीवानी-ए-आम

दीवान-ए-आम परिसर के पूर्व की ओर स्थित बंगाल के मुगल गवर्नर का दो मंजिला निवास का ठिकाना है। इमारत के बाहरी माप 32.47 मीटर x 8.18 मीटर (107 'x 2 9') हैं.। अंग्रेजी फैक्टरी के गवर्नर की रिपोर्ट से यह पता चला था कि शाइस्ता खान इस कमरे में रहती थीं और कुछ यूरोपीय लोगों को यहां हिरासत में रखा गया था |

बीबी पारि का मकबरा

बीबी पारि के मकबरे में पूरी आंतरिक दीवार सफेद संगमरमर से ढकी हुई है। केंद्रीय कमरे के चारों ओर आठ कमरे है। दक्षिण-पूर्वी कोने कमरे में एक और छोटी कब्र है |

अनुसंधान(खोज)

पुरातत्वविदों ने शाइता खान ने मुख्य किले की दीवारों की निरंतरता की खोज की। उन्होंने कहा कि क्यूला का वर्तमान क्षेत्र राजकुमार आज़म खान द्वारा नियोजित आधे भाग का प्रतिनिधित्व करता है। दक्षिण पूर्व किले (लालबाग शाही मस्जिद के नजदीक) के द्वार पर किले के बीच में केंद्रीय दरवाजे के रूप में है।
रुबिडियम हाइड्राक्साइड

रुबिडियम हाइड्राक्साइड एक अकार्बनिक यौगिक है।
अम्बरनाथ तालुका

अम्बरनाथ तालुका भारतीय राज्य महाराष्ट्र के ठाणे ज़िले का एक तालुका हैं।
सेण्ट (मुद्रा)

बहुत से देशों की राष्ट्रीय मुद्राओं की सेण्ट उप-इकाई है जो कि मूलभूत इकाई के १⁄१०० भाग के बराबर होती है। इसे सामान्य रूप से इसे तिरक्षे कटे हुये अंग्रेजी अक्षर "c" से (¢) से अथवा सामान्य "c" से प्रदर्शित किया जाता है। इस शब्द की उत्पत्ति लातिन भाषा के शब्द "सेण्टम" से हुई है, जिसका अर्थ सौ होता है। एक सेण्ट के सिक्के को भी सेण्ट कहते हैं।
संयुक्त राज्य अमेरिका में १¢ के सिक्के को सामान्य रूप से पेनी कहते हैं।
कनाडा में २०१२ से १¢ के सिक्के मुद्रित नहीं हो रहे।